n_a
Language: Luhya_Maragoli | Genre: Song

MUHONYI MULAHI NI YESU

Muhonyi mulahi yaduka mu lilova,

Ni yesu wavambwa kumusalaba,

Muhonyi mulahi yaduka mu lilova,

Yaleta mirembe ku vandu vosi.

         Inze mbohololwe na ive ovohololwe

         Kuhandale kulieta lia yesu

           	Aleluya

         Inze mbohololwe na ive ovohololwe

         Kuhandale ku vwami bwibwe

Setani agendanga galaha na galaha

Aveye umwivi kandi umwiti,

Setani agendanga galaha na galaha,

Kudinye ku yesu mukingi wetu.

 

Nyasaye dada mwene a henzanga mumwoyo,

Siahenzanga ligondo naho vutugi,

Nyasaye dada mwene ahenzanga mu mwoyo,

Ulinde mwoyo gugwo kuli emoni.

 

Kigira ki komenye mu bwoni kazozo,

Kwirukire mu yesu wasola kunyi,

Kigira ki komenyi mu vwoni kazozo,

Tsinyinga tsifweye yirananga bwangu.